ܢܸܩܒܼܵܐ ܐܝܼܬܠܵܗܿ ܐ݉ܚܝܵܢܘܼܬܵܐ ܐܸܣܵܝܬܵܐ ܒܚܲܝܘܼܬܵܐ ܕܢܝܼܢܸܒ ܗܿܘ ܡܕܲܫܘܼܢܹܐ ܝܠܹܗ ܡܠܲܡܕܘܼܢܹܗ ܠܝܸܡܹܗ ܘܲܠܒܲܪ݉ܬ ܙܵܘܓܹܗ ܘܠܚܵܬܹܗ ܘܠܟܠ ܝܸܡܵܐ ܐܵܬܘܿܪܵܝܬܵܐ ܕܐܝܼܠܵܗܿ ܡܲܬܠܵܐ ܕܲܕܒܼܝܼܚܘܼܬܵܐ ܘܐܲܡܝܼܢܘܼܬ ܓܸܢܣܲܢ ܐܵܬܘܿܪܵܝܵܐ ܘܡܲܪܕܘܼܬܹܗ. ܡܵܪܘܿܕܘܼܬܹܗ ܡܸܢ݉ܕܪܹܫ ܒܸܠܒܼܵܚܵܐ ܝܠܵܗܿ ܓܵܘ ܚܘ݂ܒܵܐ ܟܲܕ ܒܥܵܝܵܐ ܝܠܹܗ ܕܬܵܒܹܪ ܠܩܵܘܕܹ̈ܐ ܕܥܝܵܕܵܐ ܘܥܵܒܹܪ ܠܬܚ̈ܘܼܡܹܐ ܪ̈ܫܝܼܡܹܐ ܐܲܝܟܼ ܫܘܼܪܹ̈ܐ ܪܵܡܹܐ ܒܲܟܢܘܼܫܬܵܐ ܡܲܕܢܚܵܝܬܵܐ ܘܒܲܕܸܩ ܪܸ̈ܓܼܫܹܐ ܕܓܲܒܼܪܵܐ ܘܐܲܢ݉ܬܬܵܐ ܩܪܝܼܚܵܐܝܼܬ ܘܲܫܪܝܼܚܵܐܝܼܬ ܒܲܕܡܘܼܬ ܡܲܚܪܵܐ ܕܡܵܚܘܿܪܵܐ ܐ݉ܣܘܼܪܝܵܝܵܐ ܢܸܙܵܐܪ ܩܲܒܵܐܢܝ݂ ܐܝ݂ܢܵܐ ܒܣܘܼܠܓܵܣܵܐ ܕܡܵܚܘܿܪܵܐ ܥܝܼܪܵܩܵܝܵܐ ܡܘܼܚܲܡܲܕ ܡܲܗܕܝܼ ܐܠܓ̱ܵܘܵܗܹܪܝܼ ܐܵܦ ܐܸܢ ܡܲܩܪܘܼܒܹܐ ܝܠܹܗ ܠܡܲܚܪܵܐ ܚܹܐܪܵܐ.